ai4bharat/Pralekha huggingface dataset:
পর্যটনমন্ত্রক
পর্যটন মন্ত্রকের পূর্বাঞ্চলীয় দপ্তর এবং ১০০ মাইলস-এর উদ্যোগে ‘আজাদি কা অমৃত মহোৎসব’ উদযাপনের অঙ্গ হিসেবে আজাদ হিন্দ বাইসাইকেল র্যালির আয়োজন
কলকাতা, ৫ জুলাই, ২০২২
‘আজাদি কা অমৃত মহোৎসব’ উদযাপনের অঙ্গ হিসেবে কেন্দ্রীয় পর্যটন মন্ত্রকের কলকাতাস্থ পূর্বাঞ্চলীয় দপ্তর ১০০ মাইলস-এর সহযোগিতায় আজ ‘আজাদ হিন্দ বাইসাইকেল র্যালি’র আয়োজন করেছে। ১৯৪৩ সালের আজকের দিনে নেতাজী সুভাষ চন্দ্র বসু ইংরেজদের বিরুদ্ধে যুদ্ধ ঘোষণা করেন এবং দেশবাসীকে ‘দিল্লি চলো’ স্লোগানে উদ্বুদ্ধ করেন। পরবর্তীতে ইংল্যান্ডের প্রধানমন্ত্রী ক্লেমেন্ট অ্যাটলি বলেছিলেন, বৃটিশদের ভারত ছাড়ার অন্যতম কারণ নেতাজীর যুদ্ধ ঘোষণা।
নেতাজী সুভাষ চন্দ্র বসু-র নেতৃত্বে ভারতীয় স্বাধীনতা সংগ্রামীদের এই সাফল্য উদযাপনের জন্য কলকাতার রেড রোডে অবস্থিত ‘আজাদ হিন্দ ফৌজ’ স্মারক থেকে ব্যারাকপুরের কাছে নীলগঞ্জে আজাদ হিন্দ ফৌজ স্মারক পর্যন্ত আজ এই সাইকেল র্যালির আয়োজন করা হয়। ১০ জন সাইকেল আরোহী র্যালিতে অংশগ্রহণ করেন।
বৃটিশ সেনাবাহিনী নীলগঞ্জ, বারাসাত, এবং অধুনা বাংলাদেশের যশোরের ঝিকরগাছা ক্যাম্পে আজাদ হিন্দ বাহিনীর আটক সৈন্যদের রাখত। ১৯৪৫ সালের ২৫ সেপ্টেম্বর ক্যাম্প সন্নিহিত গ্রামগুলির বাসিন্দারা মেশিন গানের আওয়াজে বিনিদ্র রজনী কাটান। দিনের আলো ফুটতে তাঁরা দেখেন যে বৃটিশ সৈন্যরা সামরিক বাহিনীর ট্রাকে যুদ্ধ বন্দীদের দেহগুলি পাচার করছে। তখনও অনেক দেহ থেকে রক্ত ঝরছিল। কর্নেল জি এস ধিলোঁর ডায়েরি অনুযায়ী সেই রাতে প্রায় ২,৩০০ আজাদ হিন্দ বাহিনীর যোদ্ধা প্রাণ হারান। কেন্দ্রীয় পর্যটন মন্ত্রকের সহকারী নির্দেশক শ্রী সায়ক নন্দী জানান, মন্ত্রক স্বাধীনতা সংগ্রামের কম আলোচিত অধ্যায়গুলিকে তুলে ধরতে উদ্যোগী হয়েছে। এরই অঙ্গ হিসেবে মন্ত্রক এই সাইকেল র্যালির আয়োজন করে। পূর্বাঞ্চলীয় দপ্তর সিপাহী বিদ্রোহের অগ্নিহোত্রী শহীদ মঙ্গল পাণ্ডেকেও শ্রদ্ধা জানিয়েছে। শ্রী নন্দী আরও বলেন, ব্যারাকপুরের নীলগঞ্জে আজাদ হিন্দ বাহিনীর স্মারক সম্পর্কে বিদেশি পর্যটকদের জানানোর উদ্যোগ নেওয়া হয়েছে।
নেতাজী গবেষক শ্রী তমাল সান্যাল ১৯৪৫-এর ২৫ সেপ্টেম্বর রাতে নীলগঞ্জ গণহত্যার কিছু গুরুত্বপূর্ণ নথি তুলে ধরেন। তিনি জানান, সেই হত্যাকান্ডে কতজন শহীদ হয়েছেন সেই সংখ্যা এখনও সঠিকভাবে জানা যায়নি।
PG/CB/DM
(Visitor Counter : 48
অর্থমন্ত্রক
নাবার্ড ২০২২-২৩ অর্থবর্ষে পশ্চিমবঙ্গের জন্য অগ্রাধিকার ক্ষেত্রে ২.৪৭ লক্ষ কোটি টাকার ঋণের লক্ষ্যমাত্রা নির্ধারণ করেছে
কলকাতা, ০৮ ফেব্রুয়ারি, ২০২২
নাবার্ড ২০২২-২৩ অর্থবর্ষে পশ্চিমবঙ্গের জন্য অগ্রাধিকার ক্ষেত্রে ২.৪৭ লক্ষ কোটি টাকার ঋণের লক্ষ্যমাত্রা নির্ধারণ করেছে। কলকাতায় আজ নাবার্ডের আঞ্চলিক কার্যালয়ে আয়োজিত ‘রাজ্য ঋণ সম্মেলন’ শীর্ষক এক অনুষ্ঠানে একথা জানিয়েছেন, সংস্থার মুখ্য মহাপ্রবন্ধক ডঃ এ আর খান। তিনি জানান, নাবার্ড প্রতি বছর প্রতিটি জেলার জন্য পোটেনশিয়াল লিঙ্কড প্ল্যান  প্রস্তুত করে থাকে। ডঃ খান বলেন, পশ্চিমবঙ্গের জন্য যে ২.৪৭ লক্ষ কোটি টাকার ঋণের লক্ষ্যমাত্রা নির্ধারণ করা হয়েছে, তার মধ্যে কৃষি পরিকাঠামো ও আনুষঙ্গিক ক্ষেত্রের অংশ হ’ল ৩৯.৩২ শতাংশ। তিনি বলেন, মোট কৃষি ঋণের ৬৪.৮৫ শতাংশ শস্য ঋণ হিসাবে ধরা হয়েছে। এই কৃষি ঋণের মধ্যে আবার সংশ্লিষ্ট কৃষি, কৃষি উপযোগী পরিকাঠামো এবং কৃষি সহায়ক সংস্থাগুলিকে যথাক্রমে ২১.৬৪ শতাংশ, ৬.৭২ শতাংশ এবং ৬.৭৭ শতাংশ ঋণ দেওয়ার লক্ষ্যমাত্রা নির্ধারণ করা হয়েছে।
ডঃ খান আরও বলেন, কৃষি ক্ষেত্রের অগ্রগতি এবং স্থানীয় পর্যায়ে বাজার-নির্ভর কৃষি উদ্যোগ ও কাজের সুযোগ তৈরি করে কৃষকদের আয় বাড়ানোর জন্য জাতীয়/রাজ্য সরকারের অগ্রাধিকারের কথা বিবেচনা করে কৃষি সহযোগী ক্ষেত্রে মূলধন গঠনের উপর ঋণ অনুদানে বিশেষ জোর দেওয়া হয়েছে। কৃষি ক্ষেত্রে উৎপাদনশীলতা বজায় রাখা, বৃদ্ধি, খাদ্য ও কৃষি প্রক্রিয়াকরণ কাজ চালিয়ে যাওয়া, অতিক্ষুদ্র, ক্ষুদ্র ও মাঝারি শিল্পোদ্যোগ এবং আনুষ্ঠানিক ঋণ সহায়তাকারী ব্যবস্থাপনা সহজ করার ক্ষেত্রেও বিশেষ জোর দিয়েছে নাবার্ড। তিনি বলেন, রাজ্যে মোট কৃষক সম্প্রদায়ের মধ্যে প্রায় ৯৬ শতাংশই হ’ল ক্ষুদ্র কৃষক। তাই তাঁরা কম বিনিয়োগ, কম উৎপাদনশীলতা, ফসল কাটার জন্য অপর্যাপ্ত সুযোগ-সুবিধা, দুর্বল বাজারের মতো একাধিক সমস্যার সম্মুখীণ হচ্ছেন। এই সমস্যা সমাধানে সকলকে এগিয়ে আসারও আহ্বান জানান তিনি। ডঃ খান কৃষি পরিকাঠামো তহবিল গঠন, পশুপালন, দুগ্ধ, মৎস্য পরিকাঠামো প্রকল্প, ক্ষুদ্র খাদ্য প্রক্রিয়া কেন্দ্রগুলির আধুনিকীকরণ, অতিক্ষুদ্র, ক্ষুদ্র ও মাঝারি শিল্পোদ্যোগগুলিকে উৎসাহদান, ইথানল উৎপাদন এবং পুনর্নবীকরণযোগ্য শক্তির মতো কিছু বড় উদ্যোগকে কৌশলগতভাবে কাজে লাগিয়ে রাজ্যে বিনিয়োগ বৃদ্ধির আহ্বান জানান।
এদিনের অনুষ্ঠানে ২০২২-২৩ অর্থবর্ষের একটি স্টেট ফোকাস পেপার প্রকাশ করা হয়। নাবার্ড ছাড়াও ব্যাঙ্ক ও অন্যান্য বাণিজ্যিক ব্যাঙ্কের শীর্ষ আধিকারিকরা অনুষ্ঠানে উপস্থিত ছিলেন।
CG/SS/SB
(নাবার্ড আয়োজিত ২০২২-২৩ অর্থবর্ষে পশ্চিমবঙ্গের জন্য ‘রাজ্য ঋণ সম্মেলন’ – এ সংস্থার আঞ্চলিক কার্যালয়ের কলকাতার মুখ্য মহাপ্রবন্ধক ডঃ এ আর খান সহ অন্যান্যরা উপস্থিত রয়েছেন।
প্রধানমন্ত্রীরদপ্তর
বিশ্ব সিংহ দিবসে সিংহ সংরক্ষণে যুক্ত ব্যক্তিদের প্রধানমন্ত্রী শুভেচ্ছা জানিয়েছেন
নতুনদিল্লি, ১০ই আগস্ট, ২০২১
বিশ্ব সিংহ দিবসে সিংহ সংরক্ষণে যুক্ত ব্যক্তিদের প্রধানমন্ত্রী শুভেচ্ছা জানিয়েছেন ।
একগুচ্ছ ট্যুইট বার্তায় প্রধানমন্ত্রী বলেছেন;
“ সিংহ রাজকীয় ভাবে চলে এবং সাহসী। এশিয়াটিক লায়নের বাসভূমি ভারতে হওয়ায় দেশ গর্বিত। যারা সিংহ সংরক্ষণে যুক্ত, তাঁদের সকলকে আমি শুভেচ্ছা জানাই। আপনারা জেনে খুশি হবেন, বিগত কয়েক বছর ধরে ভারতে সিংহের সংখ্যা বৃদ্ধি পেয়েছে।
গুজরাটের মুখ্যমন্ত্রী হিসেবে দায়িত্ব পালনের সময় , গিরে বসবাসরত সিংহদের সুরক্ষিত ও নিরাপদ আবাসস্থল নিশ্চিত করার জন্য আমার কাজ করার সুযোগ হয়েছিল। সিংহের প্রাকৃতিক বাসভূমির নিরাপত্তা নিশ্চিত করার জন্য স্থানীয় মানুষদের যুক্ত করে নানা উদ্যোগ নেওয়া হয়, এ ক্ষেত্রে পৃথিবীর সবথেকে ভালো পদ্ধতিগুলি অনুসরণ করা হয়ে থাকে। এর ফলে পর্যটন শিল্পেরও বিকাশ ঘটেছে।“
CG/CB/
(
প্রতিরক্ষামন্ত্রক
লেফটেন্যান্ট জেনারেল সিপি মহান্তি সেনাবাহিনীর উপ প্রধান হিসেবে দায়িত্ব নিলেন
নতুন দিল্লি, ১ ফেব্রুয়ারি, ২০২১
লেফটেন্যান্ট জেনারেল চন্ডী প্রসাদ মহান্তি, পিভিএসএম, এভিএসএম, এসএম, ভিএসএম, সেনাবাহিনীর উপ প্রধান হিসেবে আজ কার্যভার গ্রহণ করেছেন।
দেরাদুনের রাষ্ট্রীয় ইন্ডিয়ান মিলিটারি কলেজ, ন্যাশনাল ডিফেন্স একাডেমী খড়কওয়াসলা এবং দেরাদুনের ইন্ডিয়ান মিলিটারি একাডেমি প্রাক্তন ছাত্র লেফটেন্যান্ট জেনারেল সিপি মহান্তি ১৯৮২ সালের ১২ জুন রাজপুত রেজিমেন্ট থেকে ভারতীয় সেনাবাহিনীতে যোগদান করেন।
লেফটেন্যান্ট জেনারেল সিপি মহান্তি ভারতীয় সেনাবাহিনীর প্রাক্তন উপ প্রধান লেফটেন্যান্ট জেনারেল এস কে সাইনির স্থলাভিষিক্ত হলেন।
মানবসম্পদবিকাশমন্ত্রক
কেন্দ্রীয় মানব সম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’ ওড়িশার বিশ্ববিদ্যালয় স্তরে ছাত্র ছাত্রীদের জন্য ওড়িশা কেন্দ্রীয় বিশ্ববিদ্যালয়ের জ্ঞানভিত্তিক অনুভূতিসম্পন্ন পুনর্বাসন পরিষেবা - “ভরসা” নামে এক হেল্পলাইনের সূচনার করেছেন
নতুন দিল্লি, ১১ মে, ২০২০
কোভিড -১৯ মহামারী সংকটের সময়ে ছাত্র ছাত্রীদের সমস্যা লাঘব করতে, আজ ভার্চুয়াল প্ল্যাটফর্মের মাধ্যমে কেন্দ্রীয় মানব সম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’ ওড়িশার বিশ্ববিদ্যালয় স্তরে ছাত্র ছাত্রীদের জন্য ওড়িশা কেন্দ্রীয় বিশ্ববিদ্যালয়ের জ্ঞানভিত্তিক অনুভূতিসম্পন্ন পুনর্বাসন পরিষেবা -“ভরসা” নামে এক হেল্পলাইনের সূচনার করেছেন। এই হেল্পলাইন নম্বর টি হল-০৮০৪৬৮০১০১০ । ওড়িশা সরকারের উচ্চশিক্ষা মন্ত্রী, ডাঃ অরুণ কুমার সাহু অনুষ্ঠানে উপস্থিত ছিলেন। অনুষ্ঠানে সমন্বয়কারী হিসেবে কাজ করেছেন ওড়িশার কেন্দ্রীয় বিশ্ববিদ্যালয় উপাচার্য অধ্যাপক আই রামব্রাহ্মম।
শ্রী রমেশ পোখরিয়াল নিশাঙ্ক অনুষ্ঠানে বলেন যে, কোভিড -১৯ মহামারীর কারণে সমগ্র জাতি এখন কঠিন সময়ের মধ্য দিয়ে যাচ্ছে। তবে প্রধানমন্ত্রী শ্রী নরেন্দ্র মোদীর নেতৃত্ব ভারত সরকার এই মহামারী মোকাবিলায় যে ভাবে কাজ করে চলেছে তা প্রশংসানীয়। শিক্ষার্থীদের ভবিষ্যৎ রক্ষায় মানব সম্পদ উন্নয়ন মন্ত্রক রূপরেখা তৈরি করেছে বলেও তিনি জানান। মন্ত্রী নতুন একাডেমিক ক্যালেন্ডার  এবং ভার্চুয়াল শিক্ষার পদ্ধতি সম্পর্কে গৃহীত পদক্ষেপের উপর জোর দেন।
তিনি বলেন যে, ছাত্র ছাত্রীদের মানসিক স্বাস্থ্যের বিষয়টি অত্যন্ত গুরুত্বপূর্ণ। তাই ওড়িশার কেন্দ্রীয় বিশ্ববিদ্যালয়ের চালু করা এই হেল্পলাইন সেদিকে থেকে এক বড় পদক্ষেপ। তিনি হেল্পলাইনটি আনুষ্ঠানিকভাবে চালু করেন এবং শিক্ষার্থী ও তাদের অভিভাবকদের সুবিধার জন্য এই নম্বরটি ঘোষণা করেন। কেন্দ্রীয় মন্ত্রী ওড়িশা কেন্দ্রীয় বিশ্ব বিদ্যালয়ের উপাচার্য, বিভিন্ন বিভাগীয় প্রধান, রেজিস্ট্রার এবং সহকারীদের এই হেল্পলাইন সূচনা অনুষ্ঠানে উপস্থিত থাকার জন্য শুভেচ্ছা জানান। তিনি বিভিন্ন কেন্দ্রীয় ও রাজ্য বিশ্ববিদ্যালয় এবং সারা দেশের উচ্চশিক্ষার সঙ্গে যুক্ত অন্যান্য সংস্থাগুলিকে এই ধরণের হেল্প লাইন নম্বর চালু করার জন্য অনুরোধ জানান।
অনুষ্ঠানে উপাচার্য অধ্যাপক আই রামব্রহ্মম হেল্পলাইন ‘ভরসা’ এর প্রধান বৈশিষ্ট্য গুলি তুলে ধরেন। কোভিড -১৯-এর পরিপ্রেক্ষিতে এই হেল্পলাইনের সাহায্যে দুস্থ শিক্ষার্থীদের সমস্যা সমাধানের চেষ্টা করা হবে বলেও তিনি জানান। ওড়িশা সরকারের উচ্চশিক্ষা মন্ত্রী, ডাঃ অরুণ কুমার সাহু এই উদ্যোগের উচ্ছ্বসিত প্রশংসা করেন।
(CG/SS
বিজ্ঞানওপ্রযুক্তিমন্ত্রক
মন্ত্রী পর্যায়ের ‘মিশন ইনোভোশন’ বৈঠকে ভারতের প্রতিনিধিত্ব করবেন ডঃ হর্ষবর্ধন
নয়াদিল্লি, ২১ মে, ২০১৮
সুইডেনের ম্যালমো-তে এ মাসের ২২ ও ২৩ তারিখ মন্ত্রী পর্যায়ের ‘মিশন ইনোভোশন’ বৈঠকে যোগদানের জন্য ভারতীয় প্রতিনিধি দলের নেতৃত্ব দেবেন কেন্দ্রীয় বিজ্ঞান ও প্রযুক্তি, ভূ-বিজ্ঞান, পরিবেশ ও জলবায়ু পরিবর্তন বিষয়ক মন্ত্রী ডঃ হর্ষবর্ধন।
বিশ্বের ২৩টি দেশ ও ইউরোপীয় ইউনিয়নকে গঠিত একটি আন্তর্জাতিক মঞ্চ হল ‘মিশন ইনোভোশন’। এই মঞ্চের উদ্দেশ্য, সরকারি তহবিল যোগানে বৃদ্ধি, আরও বেশি সরকারি-বেসরকারি অংশীদ্বারিত্ব ও বিশ্বব্যাপি সহযোগিতা গড়ে তোলার মাধ্যমে দুষনহীন শক্তি সংক্রান্ত উদ্ভাবনগুলিকে ত্বরান্বিত করা। প্রসঙ্গত ভারত, ‘মিশন ইনোভোশন’ মঞ্চের প্রতিষ্ঠাতা সদস্য এবং স্টিয়ারিং কমিটির অংশ।
মন্ত্রী পর্যায়ের এই বৈঠকে ডঃ হর্ষবর্ধন গবেষনা ও উন্নয়নের মাধ্যমে পরিশ্রুত শক্তি ক্ষেত্রে ভারতের অঙ্গিকারের কথা তুলে ধরবেন। পরিশ্রুত শক্তি সংক্রান্ত উদ্ভাবনগুলি সুলভে পাওয়ার জন্য এই মঞ্চের সদস্য দেশগুলির সঙ্গে গবেষনা সহযোগিতার সুযোগ-সুবিধা খুঁজে বের করার দিকগুলি নিয়েও তিনি আলোচনা করবেন। বৈঠকে যোগদানের পাশাপাশি ডঃ হর্ষবর্ধন ডেনমার্ক, সুইডেন, কানাডা ও ইউরোপীয় কমিশনের সংশ্লিষ্ট ক্ষেত্রের মন্ত্রী ও প্রতিনিধিদের সঙ্গে দ্বিপাক্ষিক বৈঠক করবেন।
CG/BD/NS/…
(Visitor Counter : 42
অর্থমন্ত্রক
করদাতাদের ই-ফাইল দাখিলের ক্ষেত্রে আরও সুবিধার্থে নতুন ফর্ম ২৬এএস চালু হ’ল
নয়াদিল্লি, ১৮ জুলাই, ২০২০
দ্রুত ও নির্ভুলভাবে আয়কর জমা দেওয়ার ক্ষেত্রে করদাতাদের ই-ফাইল ব্যবস্থায় আরো সুবিধাদানের জন্য ২৬এএস নামে নতুন একটি ফর্ম চালু করা হয়েছে। কর দাখিল সংক্রান্ত নতুন এই ফর্মটিতে করদাতারা তাঁদের আর্থিক লেনদেন সংক্রান্ত আরও কিছু বিবরণ উল্লেখ করতে সুবিধা পাবেন।
আয়কর দপ্তর একাধিক আর্থিক লেনদেন সংক্রান্ত বিবরণ দাখিলকারী করদাতাদের কাছ থেকে যে মতামত পেয়েছে, সেই অনুযায়ী আর্থিক লেনদেন সংক্রান্ত বিবরণগুলি ফর্ম নম্বর ২৬এএস – এর পার্ট ই-তে দেখানো হচ্ছে। রিটার্ন দাখিলের ক্ষেত্রে ই-ফাইলিং ব্যবস্থাকে সরল করতে এবং কর ক্ষেত্রে দায়বদ্ধতা বজায় রাখতে করদাতাদের আয়কর রিটার্ন দাখিলের সুবিধার্থে নতুন এই ফর্ম চালু করা হয়েছে। এর ফলে, করদাতারা খুব সহজেই প্রদেয় করের হিসেব-নিকেশ করতে পারবেন। এমনকি, নতুন এই ব্যবস্থার ফলে, সমগ্র কর প্রশাসন ব্যবস্থায় স্বচ্ছতা ও দায়বদ্ধতা থাকবে। আগে ২৬এএস ফর্মটি টিডিএস এবং টিসিএস সংক্রান্ত তথ্য সংযোজনের কাজে ব্যবহৃত হ’ত। এখন থেকে নতুন ২৬এএস ফর্মের মাধ্যমে করদাতারা অন্যান্য প্রদেয় কর, রিফান্ড এবং টিডিএস ডিফন্ট সংক্রান্ত অতিরিক্ত কিছু তথ্য দাখিল করতে পারবেন। আয়কর দপ্তরের পক্ষ থেকে ২৬এএস ফর্ম সম্পর্কে আরও বলা হয়েছে যে, এই ফর্মের পার্ট-ই’তে করদাতারা লেনদেনের ধরণ, লেনদেনের তারিখ, একক বা যৌথ লেনদেন, লেনদেনকারী পক্ষের সংখ্যা, পরিমাণ, মাশুল মেটানোর পদ্ধতি প্রভৃতি সম্পর্কিত তথ্য উল্লেখ করতে পারবেন। এমনকি, নতুন এই ব্যবস্থার ফলে সৎ করদাতারা তাঁদের সংশোধিত আর্থিক লেনদেনের কথাও রিটার্ন দাখিলের সময় উল্লেখ করতে পারবেন।
(CG/BD/SB
স্বাস্থ্যওপরিবারকল্যাণমন্ত্রক
কোভিড-১৯ এর মোকাবিলায় বাড়িতে তৈরি মাস্কের বিষয়ে নির্দেশিকা সম্বলিত পুস্তিকা
নতুনদিল্লি, ০৪ এপ্রিল , ২০২০
কোভিড ১৯ এর মোকাবিলায় বাড়িতে তৈরি মাস্কের বিষয়ে বিস্তারিত জানতে নীচের লিঙ্কে ক্লিক করুন -
A MANUAL ON HOME MADE MASKS IN BENGALI
CG/CB
(
বিদ্যুৎমন্ত্রক
দেশে বিদ্যুৎ পরিবহণে ক্ষেত্রের জন্য বিপুল বিনিয়োগ ও সংস্কার
নতুন দিল্লী, ০৫ এপ্রিল, ২০২২
দেশে আন্তঃরাজ্য বিদ্যুৎ পরিবহণের জন্য প্রয়োজনীয় পরিকাঠামো গড়ে তুলতে যথেষ্ট বিনিয়োগ করার পরিকল্পনা করা হয়েছে। সমস্ত আঞ্চলিক গ্রিড এবং ইনার স্টেট ট্রান্সমিশন সিস্টেমে বিদ্যুৎ পরিবহণ ক্ষমতা বাড়ানো হয়েছে, যাতে ‘এক দেশ – এক গ্রিড – এক তরঙ্গ’ ব্যবস্থাকে বাস্তবায়িত করা যায়। বর্তমানে জাতীয় গ্রিডের সাহায্যে ১ লক্ষ ১২ হাজার ২৫০ মেগাওয়াট বিদ্যুৎ পরিবহণ করা হচ্ছে। ভবিষ্যতের চাহিদার কথা বিবেচনা করে কেন্দ্র বেশ কিছু সংস্কারমূলক পদক্ষেপ গ্রহণ করেছে। এবিষয়ে বিস্তারিত জানতে নীচের লিঙ্কে ক্লিক করুন –
https://pib.gov.in/PressReleasePage.aspx?PRID=1813729
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন কেন্দ্রীয় বিদ্যুৎ, নতুন ও পুনর্নবীকরণযোগ্য শক্তি মন্ত্রকের ভারপ্রাপ্ত মন্ত্রী শ্রী আর কে সিং।
CG/CB/ SKD/
(Visitor Counter : 72
কেন্দ্রীয়মন্ত্রিসভা
মহারাষ্ট্রের বধবনে একটি নতুন বৃহৎ বন্দর নির্মাণে নীতিগতভাবে কেন্দ্রীয় মন্ত্রিসভার সায়
নয়াদিল্লি, ৫ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ মহারাষ্ট্রের দাহানুর কাছে বধবনে একটি নতুন বৃহৎ বন্দর নির্মাণে নীতিগতভাবে অনুমোদন দেওয়া হয়েছে। এই প্রকল্পে খরচ হবে ৬৫,৫৪৪ কোটি ৫৪ লক্ষ টাকা।
বধবন বন্দরটি ‘ল্যান্ডলর্ড মডেল’-এ তৈরি করা হবে। এর জন্য জওহরলাল নেহরু পোর্ট ট্রাস্ট -কে প্রধান অংশীদার হিসেবে ব্যবহার করা হবে যাতে জেএনপিটি-র সম-পরিমাণ অথবা ৫০ শতাংশের বেশি অংশীদারিত্ব থাকবে। সব ধরনের বাণিজ্যিক কার্যকলাপ বেসরকারি অংশীদারদের মাধ্যমে সরকারি-বেসরকারি উদ্যোগে করা হবে।
জওহরলাল নেহরু বন্দর ভারতের সবথেকে বড় কন্টেনার বন্দর। বিশ্বে মাল পরিবহণের ক্ষেত্রে এই বন্দরের স্থান ২৮তম। বন্দরের চতুর্থ টার্মিনালটি ২০২৩ সালের মধ্যে তৈরি হয়ে গেলে এর ক্ষমতা ১ কোটি টিইইউ-তে পৌঁছবে। তখন এই বন্দরের স্থান হবে ১৭তম। বধবন বন্দরটি তৈরি হলে বিশ্বের প্রথম ১০টি কন্টেনার বন্দরের তালিকায় ভারত ঢুকে পড়বে।
মহারাষ্ট্রের জেএনপিটি ভারতের সর্ববৃহৎ কন্টেনার বন্দর। মহারাষ্ট্র, উত্তর কর্ণাটক এবং তেলেঙ্গানার চাহিদা পূরণের পাশাপাশি, গুজরাট, মধ্যপ্রদেশ, রাজস্থান, জাতীয় রাজধানী অঞ্চল, পাঞ্জাব এবং উত্তরপ্রদেশের কিছু কিছু চাহিদা এই বন্দরের মাধ্যমে মেটানো হয়। বড় বড় জাহাজ থেকে মাল খালাস করার জন্য এখানে একটি গভীর সমুদ্র বন্দর নির্মাণের প্রয়োজন দেখা দিয়েছে। জাহাজের মাল খালাস করার নিরিখে জেএনপিটি এবং মুন্দ্রা দেশের মধ্যে দুটি মাঝারি মাপের বৃহৎ বন্দর। বধবন বন্দরটি তৈরি হলে এর ক্ষমতা আরও বৃদ্ধি পাবে।
ভারতের পশ্চিম উপকূলের কন্টেনার বন্দর ব্যবহারের ক্ষমতা ক্রমশ বৃদ্ধি পাচ্ছে। ২০২২-২৫ সালের মধ্যে জেএনপিটি-র পণ্য পরিবহণের পরিমাণ বর্তমান ৪.৫ এমটিইইউ থেকে বেড়ে হবে ১০.১ এমটিইইউ। সেই সময় জেএনপিটি-র পুরো ক্ষমতা ব্যবহৃত হবে। ‘মেক ইন ইন্ডিয়া’ কর্মসূচির আওতায় দেশে পণ্যসামগ্রী উৎপাদন করে রপ্তানি করার ক্ষেত্রে কন্টেনার পরিবহণের চাহিদা বৃদ্ধি পাবে।
SSS/CB/DM
(Visitor Counter : 105
প্রধানমন্ত্রীরদপ্তর
জাপানের প্রাক্তন প্রধানমন্ত্রী শিনজো আবের রাষ্ট্রীয় মর্যাদায় অনুষ্ঠিতব্য শেষকৃত্য অনুষ্ঠানে অংশগ্রহণের জন্য প্রধানমন্ত্রী আজ রাতে টোকিওর উদ্দেশে রওনা হবেন
নয়াদিল্লি, ২৬ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী, জাপানের প্রাক্তন প্রধানমন্ত্রী শিনজো আবের রাষ্ট্রীয় মর্যাদায় হতে যাওয়া শেষকৃত্য অনুষ্ঠানে অংশগ্রহণের জন্য আজ রাতে টোকিওর উদ্দেশে রওনা হবেন।
কয়েকটি ট্যুইট বার্তায় প্রধানমন্ত্রী বলেছেন;
“আমার প্রিয় বন্ধু এবং ভারত-জাপান মৈত্রী সম্পর্কের এক মহান কারিগর জাপানের প্রাক্তন প্রধানমন্ত্রী শিনজো আবের রাষ্ট্রীয় মর্যাদায় হতে যাওয়া শেষকৃত্য অনুষ্ঠানে অংশগ্রহণের জন্য আজ রাতে টোকিওর উদ্দেশে যাত্রা করবো।”
“সকল ভারতবাসীর পক্ষ থেকে আমি প্রধানমন্ত্রী কিশিদা এবং শ্রীমতী আবে-কে আন্তরিক সমবেদনা জানাবো। শ্রী আবে-র প্রদর্শিত পথে ভারত-জাপান দ্বিপাক্ষিক সম্পর্ককে আরও শক্তিশালী করে তুলতে আমরা একযোগ কাজ করবো।@kishida230। ”
(PG/CB/NS
রাষ্ট্রপতিরসচিবালয়
শিক্ষক দিবসের প্রাক্কালে রাষ্ট্রপতির শুভেচ্ছা
নতুনদিল্লি, ৪ঠা সেপ্টেম্বর, ২০২০
রাষ্ট্রপতি শ্রী রামনাথ কোভিন্দ শিক্ষক দিবস উপলক্ষ্যে দেশের সব শিক্ষককে শুভেচ্ছা জানিয়েছেন।
এক বার্তায় রাষ্ট্রপতি বলেছেন, “ আমি দেশের সমস্ত শিক্ষককে আমার আন্তরিক শুভেচ্ছা ও অভিনন্দন জানাই। আমরা আধুনিক যুগের মহানতম শিক্ষকদের মধ্যে একজন, এবং আমার পূর্বসূরি ডঃ সর্বপল্লী রাধাকৃষ্ণণের জন্মদিনটিকে শিক্ষক দিবস হিসেবে পালন করি।
ডঃ সর্বপল্লী রাধাকৃষ্ণাণ একজন প্রসিদ্ধ দার্শনিক ছিলেন। তিনি শিক্ষকের ভূমিকাকে এমনভাবে সংজ্ঞায়িত করেছিলেন, যেখানে একজন শুধু শিক্ষাদানই করবেন না, তিনি নৈতিক পথপ্রদর্শকের ভূমিকা পালন করবেন এবং ছাত্রছাত্রীদের মধ্যে উদাত্ত মূল্যবোধও সঞ্চারিত করবেন। শিক্ষকরা অত্যন্ত ধৈর্য এবং দৃঢ়তার সঙ্গে শিক্ষার্থীদের আমাদের উন্নত সংস্কৃতি এবং সমৃদ্ধ উত্তরাধিকারের বিষয়ে জানতে সাহায্য করেন। একজন আদর্শ শিক্ষক তাঁর ছাত্রছাত্রীদের নিজেদের সঠিক পথে চলতে এবং লক্ষ স্থির করতে সাহায্য করেন। নিঃসন্দেহে শিক্ষকরা হলেন আমাদের ছাত্রছাত্রীদের উৎসাহের উৎস এবং আমাদের প্রকৃত দেশ নির্মাতা। শিক্ষকদের এই মহান ভূমিকার কারণেই ভারতীয় সংস্কৃতিতে ‘গুরু শিষ্য পরম্পরা’কে বিশেষ সম্মান দেওয়া হয়।
পরিবর্তিত সময়ে আমাদের শিক্ষা পদ্ধতিতে এমন এক অভিনব পন্থা-পদ্ধতি অবলম্বনের প্রয়োজন রয়েছে, যেখানে আমাদের তরুণ প্রজন্মর জ্ঞানার্জন এবং অন্বেষণের নতুন নতুন সুযোগ তৈরি হবে এবং তারা সমাজকে আরো ভালোভাবে কিছু দিতে পারবে। আমি আশাবাদী যে আমাদের দূরদর্শী শিক্ষকরা আমাদের পথ দেখাবেন এবং এই মহান দেশের উন্নত ভবিষ্যৎ গড়ে তুলবেন।
আমি শিক্ষক সম্প্রদায়কে এই শুভ মুহূর্তে আন্তরিক শুভেচ্ছা জানাই এবং প্রার্থনা করি যে এমন শিক্ষার্থী তাঁরা তৈরি করুন, যারা দেশের গৌরব বৃদ্ধি করবেন।“
(CG/CB
কেন্দ্রীয়মন্ত্রিসভা
বিপর্যয় ব্যবস্থাপনা ও মোকাবিলায় ভারত ও বাংলাদেশের মধ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লি, ১৮ অগাস্ট, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে মার্চ মাসে ভারতের স্বরাষ্ট্র মন্ত্রকের জাতীয় বিপর্যয় ব্যবস্থাপনা কর্তৃপক্ষ  এবং বাংলাদেশের বিপর্যয় ব্যবস্থাপনা ও ত্রাণ মন্ত্রকের মধ্যে বিপর্যয় ব্যবস্থাপনা ও মোকাবিলা সংক্রান্ত যে চুক্তি স্বাক্ষরিত হয়েছে, সে বিষয়ে বিস্তারিত আলোচনা হয়।
সুবিধা : এই সমঝোতাপত্র অনুযায়ী, ভারত ও বাংলাদেশ বিপর্যয় ব্যবস্থাপনা ও মোকাবিলায় প্রস্তুতি, দক্ষতা বৃদ্ধি সহ বিভিন্ন বিষয়ে পারস্পরিক তথ্য আদান-প্রদান করবে। এর ফলে, উভয় দেশই উপকৃত হবে।
সমঝোতাপত্রের উল্লেখযোগ্য দিক :
১) কোনও দেশে প্রাকৃতিক বা মনুষ্যসৃষ্ট বড় বিপর্যয় ঘটলে ত্রাণ ও পুনর্গঠনের কাজে অন্য দেশ সহায়তা করবে।
২) এ সংক্রান্ত প্রাসঙ্গিক তথ্য, দূর সঞ্চারী তথ্য এবং অন্যান্য বৈজ্ঞানিক তথ্য দুটি দেশ আদান-প্রদান করবে। বিপর্যয়ের সময় প্রয়োজনীয় ব্যবস্থা গ্রহণ এবং দক্ষতা বৃদ্ধির ফলে পরিস্থিতির মোকাবিলা করতে সুবিধা হবে।
৩) উন্নত তথ্য প্রযুক্তি ব্যবস্থাপনা, দ্রুত সতর্কবার্তা পাঠানো, দূর সঞ্চারী ও দিক-নির্দেশ ব্যবস্থাপনা, বিপর্যয় প্রতিরোধে প্রয়োজনীয় প্রস্তুতি সহ দুটি দেশ তথ্য আদান-প্রদান করবে।
৪) বিপর্যয় ব্যবস্থাপনা প্রতিরোধে আধিকারিকদের প্রশিক্ষণ দেওয়া হবে।
৫) দুটি দেশ যৌথভাবে বিপর্যয় ব্যবস্থাপনা প্রতিরোধে প্রয়োজনীয় প্রস্তুতি খতিয়ে দেখতে মহড়া চালাবে।
৬) বিপর্যয় ব্যবস্থাপনা প্রতিরোধে বিভিন্ন প্রযুক্তি ও যন্ত্রপাতির ব্যবহারের জন্য প্রয়োজনীয় প্রশিক্ষণ দেওয়া হবে।
৭) বিপর্যয় ব্যবস্থাপনা সংক্রান্ত বিভিন্ন প্রকাশনা, পাঠ্য পুস্তক ও তথ্য আদান-প্রদান করা হবে। এছাড়াও, প্রয়োজনীয় গবেষণামূলক বিভিন্ন উদ্যোগ নেওয়া যেতে পারে।
CG/CB/SB
(
মানবসম্পদবিকাশমন্ত্রক
বিদ্যালয় পাঠ্যক্রম অর্ধেক করার প্রস্তাব রয়েছে – শ্রী প্রকাশ জাভড়েকর
নয়াদিল্লি, ১৩ ডিসেম্বর, ২০১৮
ছাত্রছাত্রীদেরকে তাঁদের মেধার পূর্ণ বিকাশে পর্যাপ্ত সময়-সুযোগ করে দিতে বর্তমান পাঠ্যক্রম কমিয়ে অর্ধেক করার প্রস্তাব রয়েছে বলে জানালেন কেন্দ্রীয় মানবসম্পদ উন্নয়ন মন্ত্রী শ্রী প্রকাশ জাভড়েকর। বৃহস্পতিবার  নতুন দিল্লীর ‘জাতীয় বাল ভবনে’ আয়োজিত কলা উৎসবের উদ্বোধন করে শ্রী জাভড়েকর একথা জানান। তিনি আরও বলেন, ছাত্রছাত্রীদেরকে তাঁদের মেধার বিকাশে যথাযথ সাহায্যের জন্য শিক্ষক-শিক্ষিকাদের দায়িত্ব সবথেকে বেশি। অষ্টম শ্রেণী থেকেই পড়ুয়ারা তাঁদের পড়াশোনার ব্যাপারে এতই মগ্ন থাকে যে নিজেদের মেধার প্রকৃত বিকাশে তারা পর্যাপ্ত সময় পায় না। এই বিষয়গুলিকে বিবেচনায় রেখে বিদ্যালয় পাঠ্যক্রম অর্ধেক করার প্রস্তাব রয়েছে বলে তিনি জানান।
শ্রী জাভড়েকর বলেন, ২৬ কোটি বিদ্যালয়-পড়ুয়া এবং চার কোটি কলেজ-পড়ুয়া দেশের ভবিষ্যৎ। অনুষ্ঠানে, দেশের বৈচিত্র্যের মধ্যে ঐক্যকে যথাযথভাবে মঞ্চস্থ করার জন্য তিনি নৃত্য ও সঙ্গীতানুষ্ঠানের প্রশংসা করেন। জাতীয় শিক্ষা গবেষণা ও প্রশিক্ষণ পরিষদের নির্দেশক অধ্যাপক রুশিকেশ সেনাপতি অনুষ্ঠানে উপস্থিত ছিলেন। এবারের কলা উৎসবে কর্ণাটক বাদে সমস্ত রাজ্য ও কেন্দ্রশাসিত অঞ্চলের ৩৭০ জন বিদ্যালয়-পড়ুয়া অংশ নিয়েছেন। কেন্দ্রীয় বিদ্যালয় ও নবোদয় বিদ্যালয়ের ছাত্রছাত্রীরাও উৎসবে অংশ নিচ্ছে।
CG/BD/DM
(Visitor Counter : 72
অর্থ কমিশন
পঞ্চদশ অর্থ কমিশনের আলাপ-আলোচনা পর্ব শেষ
নয়াদিল্লি, ৩০ অক্টোবর, ২০২০
সভাপতি শ্রী এন কে সিং-এর নেতৃত্বে পঞ্চদশ অর্থ কমিশন আজ ২০২১-২২ থেকে ২০২৫-২৬ পর্যন্ত প্রতিবেদন প্রণয়নের জন্য তাদের আলোচনা পর্ব শেষ করেছে। প্রতিবেদনে স্বাক্ষর করেছেন কমিশনের চেয়ারম্যান শ্রী এন কে সিং। এছাড়াও, সদস্য হিসেবে স্বাক্ষরকারীদের মধ্যে রয়েছেন শ্রী অজয় নারায়ণ ঝা, অধ্যাপক অনুপ সিং, ডঃ অশোক লাহিড়ী এবং ডঃ রমেশ চাঁদ।
কমিশন তার রিপোর্ট জমা দেওয়ার জন্য রাষ্ট্রপতির কাছে সময় চেয়েছিলেন। এই প্রেক্ষিতে রাষ্ট্রপতির কার্যালয়ের পক্ষ থেকে জানানো হয়েছে, কমিশনের রিপোর্ট আগামী ৯ নভেম্বর জমা পড়বে।
কমিশনের প্রতিবেদনের একটি কপি আগামী মাসের শেষের দিকে প্রধানমন্ত্রীর কাছেও পেশ করা হবে।
কমিশনের প্রতিবেদনটি কেন্দ্রীয় অর্থমন্ত্রী ভারত সরকারের গৃহীত পদক্ষেপ সম্বলিত পূর্ণাঙ্গ বিবরণ দিয়ে সংসদে পেশ করবেন। এই প্রতিবেদনে ২০২০-২১ অর্থবর্ষ থেকে ২০২৫-২৬ অর্থবর্ষ পর্যন্ত পাঁচটি অর্থবর্ষের বিভিন্ন বিষয়ে প্রস্তাব রয়েছে। পঞ্চদশ অর্থ কমিশনের ২০২০-২১ অর্থবর্ষের প্রতিবেদন ২০১৯-এর ডিসেম্বর মাসেই রাষ্ট্রপতির কাছে পেশ করা হয়। এই প্রতিবেদনটি প্রয়োজনীয় পদক্ষেপ সম্বলিত বিবরণ সংযুক্ত করে সংসদে সরকারের পক্ষ থেকে পেশ করা হয়েছে।
রাষ্ট্রপতি ভারতীয় সংবিধানের ২৮০ নং ধারার ১ উপ-ধারা অনুসারে পঞ্চদশ অর্থ কমিশন গঠন করেছিলেন। কমিশনের চেয়ারম্যান হিসেবে শ্রী এন কে সিং-কে নিযুক্ত করা হয়। এছাড়াও, সদস্য হিসেবে নিয়োগ করা হয় শ্রী শক্তিকান্ত দাস, ডঃ অনুপ সিং, ডঃ অশোক লাহিড়ী ও ডঃ রমেশ চাঁদকে। কমিশনের সচিব হন শ্রী অরবিন্দ মেহতা। শ্রী শক্তিকান্ত দাস কমিশনের সদস্য হিসেবে অব্যাহতি নেওয়ায়, শ্রী অজয় নারায়ণ ঝা-কে তাঁর স্থলাভিষিক্ত করা হয়।
কমিশন কেন্দ্রীয় সরকারের পাশাপাশি রাজ্য সরকার, স্থানীয় স্বশাসিত সংস্থা, বিগত অর্থ কমিশনগুলির চেয়ারম্যান ও সদস্য, কমিশনের উপদেষ্টা পরিষদ, বিভিন্ন ক্ষেত্রের বিশেষজ্ঞ, অগ্রণী শিক্ষা প্রতিষ্ঠান তথা বহুপাক্ষিক প্রতিষ্ঠানগুলির সঙ্গে বিস্তারিত আলাপ-আলোচনার পর প্রতিবেদন চূড়ান্ত করেছে।
CG/BD/DM
(
প্রধানমন্ত্রীরদপ্তর
প্রধানমন্ত্রী দেশের বিভিন্ন প্রান্তের শিখ সম্প্রদায়ের নেতাদের সঙ্গে সাক্ষাৎ করেছেন
‘বীর বাল দিবস’ উদযাপনের মধ্য দিয়ে চার সাহিবজাদেকে শ্রদ্ধা জানানোর যে সিদ্ধান্ত প্রধানমন্ত্রী নিয়েছেন, তার জন্য শিখ নেতৃবৃন্দ তাঁকে ধন্যবাদ জানান
প্রধানমন্ত্রী শিখ সম্প্রদায়ের সেবা করার মানসিকতার প্রশংসা করেন, সারা বিশ্বের মানুষের শিখদের এই মানসিকতার কথা আরও বেশি করে জানা প্রয়োজন বলে তাঁর মন্তব্য
শিখ সম্প্রদায়ের কল্যাণে আমার সরকার অঙ্গীকারবদ্ধ : প্রধানমন্ত্রী
শিখ সম্প্রদায়ের কল্যাণে বিভিন্ন পদক্ষেপ নেওয়ায় প্রতিনিধিদলের সদস্যরা প্রধানমন্ত্রীকে ধন্যবাদ জানিয়েছেন; অন্তর থেকে তিনি আসলে শিখ বলে তাঁরা অভিহিত করেছেন
নয়াদিল্লি, ১৮ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী আজ ৭, লোক কল্যাণ মার্গে দেশের বিভিন্ন প্রান্তের শিখ সম্প্রদায়ের নেতাদের সঙ্গে সাক্ষাৎ করেছেন। শিখ সম্প্রদায়ের কল্যাণে বিভিন্ন পদক্ষেপ নেওয়ায় প্রতিনিধিদলের সদস্যরা প্রধানমন্ত্রীকে ধন্যবাদ জানিয়েছেন। বিশেষত, ২৬শে জানুয়ারি দিনটি ‘বীর বাল দিবস’ উদযাপনের মধ্য দিয়ে চার সাহিবজাদেকে শ্রদ্ধা জানানোর যে সিদ্ধান্ত প্রধানমন্ত্রী নিয়েছেন, তার জন্য তাঁরা তাঁকে ধন্যবাদ জানান। প্রতিনিধি দলের প্রত্যেক সদস্য প্রধানমন্ত্রীকে ‘শিরোপাও’ এবং ‘সিরিসাহিব’ সম্মান জানান।
প্রধানমন্ত্রী বলেন, দেশের বহু অঞ্চলের মানুষ চার সাহিবজাদের অবদান ও আত্মবলিদানের কথা জানেন না। যখনই তিনি স্কুলে শিশুদের সঙ্গে কথা বলার সুযোগ পেয়েছেন, তখনই চার সাহিবজাদের সম্পর্কে তাদের জানিয়েছেন। ২৬শে ডিসেম্বরকে ‘বীর বাল দিবস’ হিসাবে উদযাপনের মধ্য দিয়ে দেশের প্রতিটি প্রান্তের শিশুরা চার সাহিবজাদের সম্পর্কে জানতে পারবে।
শিখ নেতৃবৃন্দ তাঁর সঙ্গে সাক্ষাৎ করায় প্রধানমন্ত্রী তাঁদের ধন্যবাদ জানিয়েছেন। তিনি বলেন, তাঁদের জন্য তাঁর দরজা সবসময় খোলা থাকবে। তাঁর পাঞ্জাবে বসবাসের সময় শিখ সম্প্রদায়ের সঙ্গে তাঁর যোগাযোগের কথা শ্রী মোদী উল্লেখ করেন।
প্রধানমন্ত্রী শিখ সম্প্রদায়ের সেবা করার মানসিকতার প্রশংসা করেন, সারা বিশ্বের মানুষের শিখদের এই মানসিকতার কথা আরও বেশি করে জানা প্রয়োজন বলে তিনি মন্তব্য করেন। তিনি বলেন, শিখ সম্প্রদায়ের কল্যাণে তাঁর সরকার অঙ্গীকারবদ্ধ। সরকারের গৃহীত বিভিন্ন পদক্ষেপের কথা তিনি উল্লেখ করেন। আফগানিস্তান থেকে গুরু গ্রন্থ সাহিবকে যথাযথ মর্যাদায় নিয়ে আসার জন্য বিশেষ যে ব্যবস্থা নেওয়া হয়েছিল, সেই প্রসঙ্গ উল্লেখ করে শ্রী মোদী জানান, কূটনৈতিক আলোচনার মধ্য দিয়ে শিখ তীর্থযাত্রীদের জন্য তাঁর সরকার কর্তারপুর সাহিব করিডর খোলার ব্যবস্থা করেছে।
চার সাহিবজাদের আত্মবলিদানের কথা দেশের প্রতিটি শিশুকে জানানোর জন্য ‘বীর বাল দিবস’ উদযাপনের সিদ্ধান্তের প্রসঙ্গ শ্রী মঞ্জিন্দর সিং সিরসা আলোচনার সময় উল্লেখ করেন। শ্রী পাটনা সাহিবের জাঠেদার তক্ত সিং সাহিব জ্ঞানী রঞ্জিত সিং কর্তারপুর সাহিব করিডর খোলার জন্য প্রধানমন্ত্রী যে উদ্যোগ নিয়েছিলেন এবং লঙ্গরের উপর থেকে পণ্য পরিষেবা কর প্রত্যাহার করার সিদ্ধান্ত নিয়েছেন, তার জন্য তাঁকে ধন্যবাদ জানান। তিনি আরও বলেন, শিখ সম্প্রদায়ের জন্য প্রধানমন্ত্রীর গৃহীত বিভিন্ন পদক্ষেপ থেকে এটা স্পষ্ট যে, অন্তর থেকে তিনি আসলে শিখ। জাতীয় সংখ্যালঘু কমিশনের প্রাক্তন চেয়ারম্যান শ্রী তারলোচন সিং বলেন, স্বাধীনতার পর এই প্রথম শিখ সম্প্রদায়ের অবদানের কথা তুলে ধরা হচ্ছে। দেশ বিভাজনের সময় বিপুল সংখ্যায় শিখ সম্প্রদায়ের মানুষ প্রাণ বিসর্জন দিয়েছিলেন। এই সম্প্রদায়ের অবদানের কথা আন্তর্জাতিক স্তরে তুলে ধরার জন্য তিনি শ্রী মোদীকে ধন্যবাদ জানিয়েছেন।
CG/CB/SB
(